সিরাজুল ইসলাম (অভিনেতা)

সিরাজুল ইসলাম (জন্ম: ১৫ মে, ১৯৩৮ - মৃত্যু: ২৪ মার্চ, ২০১৫)  একজন বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক ছিলেন। ১৯৬৩ সালে মহিউদ্দিন পরিচালিত ‘রাজা এলো শহরে’ চলচ্চিত্রে অভিনয়ের মাধ্যমে তিনি বাংলা চলচ্চিত্রে প্রবেশ করেন। দীর্ঘ অভিনয় জীবনে প্রায় তিনশ চলচ্চিত্রে অভিনয় করেছেন।  টিভি নাটকেও এক সময় নিয়মিত অভিনয় করতেন। ১৯৮৪ সালে চাষী নজরুল ইসলাম পরিচালিত ‘চন্দ্রনাথ’  অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এক সময় করাচির ইস্টার্ন ফিল্ম পত্রিকায় ঢাকাস্থ চলচ্চিত্র প্রতিবেদক হিসেবেও কাজ করেছেন তিনি।  অভিনয়ের বাইরে পেশাজীবনে তিনি একজন সরকারি কর্মকর্তা ছিলেন।

প্রথম জীবন 
সিরাজুল ইসলাম ১৯৩৮ সালের ১৫ই মে ব্রিটিশ ভারতে পশ্চিমবঙ্গের হুগলী জেলায় জন্মগ্রহণ করেন।  তার বাবা আবদুল হক ও মা আরিফান্নেসা।  তার বাবা ছিলেন একজন সরকারি চাকরিজীবী। ১৯৪৭ সালের দেশবিভাগের পরে সপরিবারে ঢাকায় চলে আসেন ও  ঢাকার বাংলাবাজারে বসবাস শুরু করেন।  তখন তিনি ছিলেন নবম শ্রেণীর ছাত্র। ঢাকায় এসে কিশোরী লাল জুবিলী স্কুলে ভর্তি হন ও এখান থেকে মেট্রিক পাশ করেন। এরপর কায়দে আজম কলেজ (বর্তমানে সোহরাওয়ার্দী কলেজ) পড়াশোনা করেন।

কর্ম জীবন 
 অভিনয়, প্রযোজনা ও পরিচালনা 
ঢাকায় তিনি প্রথম মঞ্চ অভিনয়ের প্রতি আকৃষ্ট হন, অভিনয় করার মাঝে বেতার শিল্পী রণেন কুশারীর সাথে পরিচয় হয়। তিনি তাকে বেতারে অভিনয়ের সুযোগ করে দেন। বেতারে রূপালি চাঁদ নাটকে একজন স্কুলশিক্ষকের চরিত্রে প্রথম অভিনয় করেন তিনি। এরপর নিয়মিত মঞ্চে ও বেতারে অভিনয় করেন। বৃষ্টি নামের একটি বেতার নাটকের প্রযোজনার মাধ্যমে তিনি প্রযোজক হিসেবে আত্মপ্রকাশ করেন। এটি একটি ইংরেজি গল্প অবলম্বনে নির্মিত হয়েছিল ও এটা অভিনয় করেন খান আতাউর রহমান, ডা. সাঈদুন্নেসা হোসেনসহ আরও বেশ কয়েকজন।

১৯৬৩ সালে মহিউদ্দিন পরিচালিত রাজা এলো শহরে চলচ্চিত্রে অভিনয়ের মধ্য দিয়ে চলচ্চিত্রে সিরাজুল ইসলামের অভিষেক ঘটে। এ ছবিতে তিনি একজন অধ্যাপকের চরিত্রে অভিনয় করেন। চলচ্চিত্রটি ১৯৬৪ সালে মুক্তি পায়। দীর্ঘ অভিনয় জীবনে তিনি প্রায় তিনশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে নাচঘর, অনেক দিনের চেনা, শীত বিকেল, বন্ধন, ভাইয়া, রূপবান, উজালা, ১৩নং ফেকু ওস্তাগার লেন, নয়নতারা, আলীবাবা, চাওয়া পাওয়া, গাজী কালু চম্পাবতী, নিশি হলো ভোর, সপ্তডিঙ্গা, মোমের আলো, ময়নামতি, যে আগুনে পুড়ি, দর্পচূর্ণ, জাহা বাজে শাহনাই, বিনিময়, ডুমুরের ফুল ইত্যাদি।

চলচ্চিত্রে অভিনয়ের পাশাপাশি সিরাজুল ইসলাম "অবসর" নামে একটি নাটকের দল ছিল। এ নাটকে মোট সদস্য সংখ্যা ছিল ১৫ জন। অবসর নাট্য দলের ব্যানারে ফাঁস, কেনাবেচার পালা, গরুর গাড়ির হেডলাইট সহ প্রায় দশটি নাটক মঞ্চস্থ হয়।

২০১০ সালে তিনি চলচ্চিত্রে অভিনয় থেকে অবসর নেন।  এরপর ২০১২ সালে জিয়াউল হক অতিথি টেলিভিশন নাটকে  ও সর্বশেষ ২০১৪ সালে চৌধুরী সহিউল সাকী পরিচালিত একটি অসমাপ্ত কবিতার গল্প নাটকে অভিনয় করেন। 

 চলচ্চিত্রের তালিকা
 অভিনীত চলচ্চিত্র 
 বছর চলচ্চিত্র পরিচালক সহশিল্পী চরিত্র মুক্তির তারিখ টীকা১৯৬৩নাচঘরআবদুল জব্বার খানগোলাম মুস্তাফা, শবনম, নাসিমা খান১ নভেম্বর ১৯৬৩উর্দু ভাষার চলচ্চিত্র১৯৬৩ধারাপাতসালাউদ্দিন১৯৬৪রাজা এলো শহরেমহিউদ্দিনচিত্রা সিনহা, আনোয়ার হোসেন, সাদেক, ফতেহ লোহানী২৮ আগস্ট ১৯৬৪১৯৬৪অনেক দিনের চেনাখান আতাউর রহমান১৯৬৪শীত বিকেলমহিউদ্দিন১৯৬৪দুই দিগন্তওবায়দুল হক১৯৬৫রূপবানসালাউদ্দিনসুজাতা, মনসুর, তন্দ্রা ইসলাম৫ নভেম্বর ১৯৬৫১৯৬৫বন্ধনকাজী জহির১৯৬৫উজালাকামাল আহমেদ১৯৬৬ভাইয়াকাজী জহির১৯৬৬১৩নং ফেকু ওস্তাগার লেনবশীর আহমেদ১৯৬৭চাওয়া পাওয়ানারায়ণ ঘোষ মিতা১৯৬৭আলীবাবানজরুল ইসলামআশীষ কুমার লৌহ, সুমিতা দেবী১৯ অক্টোবর ১৯৬৭১৯৬৭হীরামনশিবলী সাদিক১৯৬৭নয়নতারা১৯৬৭উলঝনরোজী আফসারী, খলিলউর্দু ভাষার চলচ্চিত্র১৯৬৭কাঞ্চন মালা১৯৬৮যাহা বাজে শেহনাইরহমান১৯৬৮নিশি হলো ভোর১৯৬৮ভাগ্যচক্র১৯৬৮মোমের আলো১৯৬৮সপ্তডিঙ্গা১৯৬৯ময়নামতিকাজী জহির১৯৬৯গাজী কালু চম্পাবতীমহিউদ্দিন১৯৬৯জিনা ভি মুশকিলউর্দু ভাষার চলচ্চিত্র১৯৭০যে আগুনে পুড়িআমীর হোসেন১৯৭০দর্পচূর্ণ১৯৭০বিনিময়সুভাষ দত্তডুমুরের ফুল১৯৮৪চন্দ্রনাথচাষী নজরুল ইসলামরাজ্জাক, সুচন্দা, দোয়েল, শ্যামলী২৮ ডিসেম্বর ১৯৮৪

 পরিচালিত চলচ্চিত্র 
 বছর চলচ্চিত্র পরিচালক সহশিল্পী মুক্তির তারিখ টীকা১৯৭৯সোনার হরিণসিরাজুল ইসলাম  শাবানা, কবরী, ববিতা, সুচরিতা, রাজ্জাক, বুলবুল আহমেদ, গোলাম মোস্তফা, আনোয়ার হোসেন
অভিনীত নাটক 
 বছর নাটক পরিচালক সহশিল্পী চরিত্র টীকারূপালি চাঁদবৃদ্ধ দম্পত্তি তারিকুল ইসলাম২০১২অতিথিজিয়াউল হক অবসরপ্রাপ্ত অধ্যাপক  ২০১৪একটি অসমাপ্ত কবিতার গল্পচৌধুরী সহিউল সাকী দিলারা জামান, রাইসুল ইসলাম আসাদমোহনী মোহনঅভিনীত সর্বশেষ নাটক 

পুরস্কার ও সম্মাননা
১৯৮৪ সালে চাষী নজরুল ইসলাম পরিচালিত চন্দ্রনাথ চলচ্চিত্রে পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন।

 ব্যক্তিগত জীবন 
সিরাজুল ইসলাম ১৯৬৫ সালে অভিনেতা আবুল হায়াতের ফুফাতো বোন সৈয়দা মারুফা ইসলামকে বিয়ে করেন। তাদের পরিবারে এক ছেলে মোবাশ্বেরুল ইসলাম শাহী এবং দুই মেয়ে ফাহমিদা ইসলাম ও নাহিদা ইসলাম।

 মৃত্যু 
সিরাজুল ইসলাম ২০১৫ সালের ২৪ মার্চ বার্ধক্যজনিত কারণে ও মস্তিস্কের রক্ত প্রবাহে ব্যাঘাত ঘটায় ঢাকার নিকেতনে নিজ বাসভবনে মৃত্যুবরণ করেন। তাকে বনানী কবরস্থানে দাফন করা হয়। 

আরও দেখুন
ফজলে লোহানী

 তথ্যসূত্র 

বহিঃসংযোগ



বিষয়শ্রেণী:১৯৩৮-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:বাঙালি মুসলিম
বিষয়শ্রেণী:বাংলাদেশী মুসলিম
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বনানী কবরস্থানে সমাধিস্থ